CELEX: 32013D0002
Language: hu
Date: 2012-12-17 00:00:00
Title: 2013/2/EU: A Tanács határozata ( 2012. december 17. ) az Európai Unió és Örmény Köztársaság közötti, a vízumok kiadásának megkönnyítéséről szóló megállapodásnak az Európai Unió nevében történő aláírásáról

8.1.2013   
            
            
               HU
            
            
               Az Európai Unió Hivatalos Lapja
            
            
               L 3/1
            
         A TANÁCS HATÁROZATA
   (2012. december 17.)
   az Európai Unió és Örmény Köztársaság közötti, a vízumok kiadásának megkönnyítéséről szóló megállapodásnak az Európai Unió nevében történő aláírásáról
   (2013/2/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:
   
               (1)
            
            
               A keleti partnerséggel foglalkozó 2009. május 7-i prágai csúcstalálkozón elfogadott együttes nyilatkozat kifejezte a vízumrendszer liberalizációjának politikai támogatását, és az arra irányuló szándékot, hogy fokozatos lépéseket tegyenek a vízummentes rendszer kellő időben történő létrehozására.
            
         
               (2)
            
            
               2011. december 19-én a Tanács felhatalmazta a Bizottságot, hogy a vízumok kiadásának megkönnyítése érdekében kezdje meg az Európai Unió és az Örmény Köztársaság közötti megállapodásról (a továbbiakban: a megállapodás) szóló tárgyalásokat. A tárgyalások 2012. október 18-án a megállapodás parafálásával sikeresen lezárultak.
            
         
               (3)
            
            
               A megállapodást – feltételezve annak megkötését – az Unió nevében alá kell írni.
            
         
               (4)
            
            
               Ez a határozat a schengeni vívmányok azon rendelkezéseinek továbbfejlesztését képezi, amelyek alkalmazásában az Egyesült Királyság a Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozattal (1) összhangban nem vesz részt. Ennélfogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.
            
         
               (5)
            
            
               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország az Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozattal (2) összhangban nem vesz részt. Ennélfogva Írország nem vesz részt a határozatnak az elfogadásában, az rá nézve nem kötelező és nem alkalmazandó.
            
         
               (6)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,
            
         ELFOGADTA EZT A HATÁROZATOT:
   1. cikk
   Az Európai Unió és az Örmény Köztársaság közötti, a vízumok kiadásának megkönnyítéséről szóló megállapodás aláírását – feltételezve a megállapodás (3) megkötését – a Tanács az Unió nevében jóváhagyja.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2012. december 17-én.
      
         
            a Tanács részéről
         
         
            az elnök
         
         S. ALETRARIS
      
   
   
      (1)  HL L 131., 2000.6.1., 43. o.
   
      (2)  HL L 64., 2002.3.7., 20. o.
   
      (3)  A megállapodás szövegét a megkötéséről szóló határozattal együtt hirdetik ki.